pythainlp/thai-wiki-dataset-v3 huggingface dataset:
วิชชาธรรมกาย

วิชชาธรรมกาย เป็นวิธีเจริญกรรมฐานที่พระมงคลเทพมุนี (สด จนฺทสโร) ค้นพบในปี พ.ศ. 2459 ต่อมาจึงแพร่หลายในประเทศไทยและขยายไปยังประเทศอื่น ๆ ในเอเชียตะวันออกเฉียงใต้ด้วย ใช้คำบริกรรมว่า "สัมมาอะระหัง" ขณะเจริญกรรมฐาน จึงเรียกสำนักกรรมฐานสายนี้ว่าสายบริกรรม สัมมา–อรหัง ถือเป็นหนึ่งในห้าสายปฏิบัติตามหลักมหาสติปัฏฐานสูตรที่ได้รับการรับรองจากสำนักงานพระพุทธศาสนาแห่งชาติ
== วิธีฝึก ==
วิธีฝึกคือให้ผู้ปฏิบัตินึกถึงดวงแก้วกลมใสที่ฐานแรกตรงปากช่องจมูก พร้อมกับบริกรรมว่า "สัมมาอะระหัง" จากนั้นนึกเลื่อนดวงแก้วนั้นผ่านฐานต่าง ๆ จนไปหยุดที่ศูนย์กลางกายเหนือระดับสะดือ 2 นิ้วมือ รวมใจให้หยุดลงไปที่ศูนย์กลางนี้ แล้วจะเห็นดวงแก้วที่ละเอียดกว่าซ้อนในดวงแก้วเดิมไปเรื่อย ๆ จากเป็นดวงศีล สมาธิ ปัญญา ดวงวิมุตติ ดวงวิมุตติญาณทัสสนะ มาเห็นเป็นกายมนุษย์ละเอียด จนเป็นกายทิพย์ กายพรหม และกายธรรม (หรือธรรมกาย) ซึ่งละเอียดเป็นลำดับกระทั่งเมื่อถึงกายพระอรหัตละเอียดแล้ว เจริญภาวนาต่อไปก็จะสามารถหลุดพ้นจากกิเลสอย่างถาวรเป็นสมุจเฉทปหานได้
สายธรรมกายเชื่อว่าธรรมกายพระอรหัตเป็นกายที่เที่ยงแท้ เป็นสุข และเป็นอัตตาที่แท้จริง เพราะเป็นพระนิพพานธาตุ เป็นอมตะ สถิตอยู่ในอายตนะนิพพานตลอดไป
== อ้างอิง ==
เชิงอรรถ
บรรณานุกรม
กรรมฐาน
สายธรรมกาย
สถาบันการอาชีวศึกษาเกษตรภาคตะวันออกเฉียงเหนือ

สถาบันการอาชีวศึกษาเกษตรภาคตะวันออกเฉียงเหนือ (Northeastern Vocational Institute of Agricultural) เป็นสถาบันอุดมศึกษาด้านวิชาชีพและเทคโนโลยี ในกำกับสำนักงานคณะกรรมการการอาชีวศึกษา กระทรวงศึกษาธิการ เกิดจากการรวมตัวกันของ วิทยาลัยเกษตรและเทคโนโลยีกลุ่มภาคตะวันออกเฉียงเหนือ เพื่อทำหน้าที่ผลิตปัญญาชนด้านเกษตรกร ซึ่งเป็นรากฐานของประเทศ และเพิ่มอัตรากำลังคนอาชีวศึกษาให้ได้รับการศึกษาขั้นสูง โดยเปิดทำการสอนในระดับปริญญาตรีสายเทคโนโลยีหรือสายปฏิบัติการ(ทล.บ.) ประกาศนียบัตรวิชาชีพชั้นสูง (ปวส.) ประกาศนียบัตรวิชาชีพ (ปวช.)
== ประวัติ ==
สถาบันการอาชีวศึกษาเกษตรภาคตะวันออกเฉียงเหนือ จัดตั้งขึ้นโดยอาศัยอำนาจตามพระราชบัญญัติการอาชีวศึกษา พ.ศ. 2551 มาตรา 13 กำหนดให้สถานศึกษาอาชีวศึกษาสามารถรวมตัวกันเป็นสถาบันการอาชีวศึกษาตามคำแนะนำ            ของคณะกรรมการการอาชีวศึกษา โดยคำนึงถึงการประสานความร่วมมือเป็นสำคัญ เน้นให้เกิดผลประโยชน์สูงสุดในการใช้ทรัพยากรร่วมกัน ทั้งนี้ให้เป็นไปตามที่กำหนดในกฎกระทรวงว่าด้วยการรวมสถานศึกษาอาชีวศึกษา
หน้าที่ของสถาบัน
การจัดการอาชีวศึกษาและการฝึกอบรมวิชาชีพต้องเป็นการจัดการศึกษาในด้านวิชาชีพที่สอดคล้องกับแผนพัฒนาเศรษฐกิจและสังคมแห่งชาติและแผนการศึกษาแห่งชาติ เพื่อผลิตและพัฒนากำลังคนในด้านวิชาชีพระดับฝีมือ ระดับเทคนิค        และระดับเทคโนโลยี รวมทั้งเป็นการยกระดับการศึกษาวิชาชีพให้สูงขึ้นเพื่อให้สอดคล้องกับความต้องการของตลาดแรงงาน โดยนำความรู้ในทางทฤษฎีอันเป็นสากลและภูมิปัญญาไทยมาพัฒนาผู้รับการศึกษาให้มีความรู้ความสามารถในทางปฏิบัติ      และมีสมรรถนะจนสามารถนำไปประกอบอาชีพในลักษณะผู้ปฏิบัติหรือประกอบอาชีพโดยอิสระได้
ต่อมาวันที่ 9 พฤษภาคม 2556 กระทรวงศึกษาธิการ ประกาศกฎกระทรวง&nbsp;เรื่อง "การรวมสถานศึกษาอาชีวศึกษา เพื่อจัดตั้งสถาบันการอาชีวศึกษาเกษตร พ.ศ. 2556"
โดยให้จัดตั้งสถาบันการอาชีวศึกษาเกษตรออกเป็น 4 แห่ง ประกอบด้วย ดังต่อไปนี้
สถาบันการอาชีวศึกษาเกษตรภาคเหนือ
สถาบันการอาชีวศึกษาเกษตรภาคตะวันออกเฉียงเหนือ
สถาบันการอาชีวศึกษาเกษตรภาคกลาง
สถาบันการอาชีวศึกษาเกษตรภาคใต้&nbsp;
== หลักสูตร ==
สถาบันการอาชีวศึกษาเกษตรภาคตะวันออกเฉียงเหนือ ได้รับอนุมิติให้เปิดสอนหลักสูตรปริญญาตรีสายเทคโนโลยีหรือสายปฏิบัติการ จากกระทรวงศึกษาธิการ เปิดสอนดังนี้
หลักสูตรระยะสั้น
หลักสูตรประกาศนียบัตรวิชาชีพ (ปวช.)
หลักสูตรประกาศนียบัตรวิชาชีพชั้นสูง (ปวส.)
ระดับปริญญาตรี
ระดับปริญญาตรีสายเทคโนโลยีหรือสายปฏิบัติการ หลักสูตร 2 ปี(ต่อเนื่อง)
สาขาวิชาเทคโนโลยีการผลิตพืช (ต่อเนื่อง)
สาขาวิชาเทคโนโลยีการผลิตสัตว์ (ต่อเนื่อง)
สาขาวิชาเทคโนโลยีเพาะเลี้ยงสัตว์น้ำ (ต่อเนื่อง)
ประกาศไว้  ณ  วันที่  28  กรกฎาคม  2559  โดย  พลเอกดาว์พงษ์ รัตนสุวรรณ  รัฐมนตรีว่าการกระทรวงศึกษาธิการ
== หน่วยงานในสังกัด ==
==== ส่วนราชการ ====
สำนักงานผู้อำนวยการสถาบัน
สำนักพัฒนายุทธศาสตร์และและความร่วมมืออาชวีศึกษา
สำนักพัฒนาวิชาการและมาตรฐานทางการศึกษา
ศูนย์วิจัยและพัฒนาการอาชีวศึกษา
อาชีวศึกษาบัณฑิต
==== สาขาวิชา ====
สาขาวิชาเทคโนโลยีการผลิตพืช
สาขาวิชาเทคโนโลยีการผลิตสัตว์
สาขาวิชาเทคโนโลยีเพาะเลี้ยงสัตว์น้ำ
==== วิทยาลัยเกษตรและเทคโนโลยี ====
ศูนย์กลางร้อยเอ็ด
ขอนแก่น
ชัยภูมิ
นครราชสีมา
บุรีรัมย์
มหาสารคาม
ยโสธร
ศรีสะเกษ
อุดรธานี
อุบลราชธานี
==  แหล่งข้อมูลอื่น ==
เว๊บไซต์สำนักงานคณะกรรมการการอาชีวศึกษา 
เว๊บไซต์สถาบันการอาชีวศึกษาเกษตรภาคตะวันออกเฉียงเหนือ
== อ้างอิง ==
สถาบันการอาชีวศึกษาในประเทศไทย
สถาบันการอาชีวศึกษา
สถาบันอุดมศึกษาในจังหวัดร้อยเอ็ด
อำเภอธวัชบุรี
ร็อบเบอส์ (เพลง)

"ร็อบเบอส์" (Robbers) เป็นเพลงของวงดนตรีแนวร็อกชาวอังกฤษ เดอะไนน์ทีนเซเวนตีไฟฟ์ เพลงออกจำหน่ายในวันที่ 26 พฤษภาคม ค.ศ. 2014 ผ่านสังกัดเดอร์ตีฮิต เป็นซิงเกิลที่หกจากอัลบั้มเปิดตัวที่มีชื่อเดียวกับตัวเอง
== เบื้องหลัง ==
"ร็อบเบอส์" เป็นเพลงเกี่ยวกับความรักมีแรงบันดาลใจจากภาพยนตร์แนวอาชญากรรม-ตลกหนักเรื่อง  โรมานซ์ ห่ามเดือด (1993) โดยนำบุคลิกของแพทริเซีย อาร์เควตต์ที่รับบทเป็นแอละแบมา วิตแมน มาเป็นต้นแบบ
หลังจากเพลงถูกปล่อยออกมา "ร็อบเบอส์" อยู่อันดับที่ 179 บนชาร์ตซิงเกิลแห่งสหราชอาณาจักร
== มิวสิกวิดีโอ ==
มิวสิกวิดีโอเพลง "ร็อบเบอส์" เผยแพร่ครั้งแรกในวันที่ 27 เมษายน ค.ศ. 2014 กำกับโดยทิม แมตเทีย วิดีโอพูดถึงคู่รักคู่หนึ่งที่ปล้นร้านค้าเพื่อหาเงินไป "ซื้อแอลกอฮอล์และยาเสพติด"
== คณะทำงาน ==
คณะทำงานปรับปรุงจากโน้ตในอัลบั้ม เดอะไนน์ทีนเซเวนตีไฟฟ์
ไมก์ ครอสซีย์ – ผสมเสียงและผลิตเพลง
ไมก์ สพิงก์ – ปรับแต่งเสียง
โจนาธาน กิลมอร์ – ปรับแต่งเสียงโปรทูลส์และโปรแกรมเพิ่มเติม
โรบิน ชมิดต์ – ควบคุม
แมทธิว ฮีลี – ร้องนำและกีตาร์
อดัม ฮันน์ – กีตาร์
จอร์จ แดเนียล – กลอง
รอสส์ แมคโดนัลด์ – กีตาร์เบส
== ชาร์ต ==
== การออกจำหน่าย ==
== อ้างอิง ==
เพลงในปี พ.ศ. 2556
ซิงเกิลในปี พ.ศ. 2557
เพลงภาษาอังกฤษ
โบตอ

โบตอ เป็นเทศบาลในจังหวัดแอน ในแคว้นโอดฟร็องส์ ทางตอนเหนือของประเทศฝรั่งเศส
== จำนวนประชากร ==
== อ้างอิง ==
INSEE
เมืองในจังหวัดแอน
เพอริโซมา พูเดนส์

เพอริโซมา พูเดนส์ เป็นสายพันธุ์ของมอดวงศ์ผีเสื้อหนอนคืบ
== อ้างอิง ==
ผีเสื้อ
เครมลินแห่งมอสโก

เครมลินแห่งมอสโก (Московский Кремль|r=Moskovskiy Kreml'|p=mɐˈskofskʲɪj krʲemlʲ) หรือเรียกอย่างง่ายว่า เครมลิน เป็นคำที่ใช้เรียกบริเวณหมู่ตึกและป้อมปราการบริเวณใจกลางกรุงมอสโก ประเทศรัสเซีย ทางใต้เริ่มตั้งแต่บริเวณแม่น้ำมอสโก ทางตะวันออกเริ่มตั้งแต่มหาวิหารเซนต์เบซิลและจัตุรัสแดง ทางตะวันตกเริ่มตั้งแต่สวนอะเล็กซานเดอร์  เครมลินแห่งมอสโกได้รับการขึ้นทะเบียนเป็นมรดกโลกทางวัฒนธรรมโดยยูเนสโกเมื่อ ค.ศ. 1990
เครมลินยังเป็นที่ตั้งของหน่วยงานรัฐบาลหลายแห่ง รวมทั้งที่พำนักของผู้นำรัสเซีย ดังนั้นแล้ว คำว่าเครมลินมักถูกใช้โดยสื่อตะวันตกเพื่อสื่อถึงรัฐบาลโซเวียตหรือรัฐบาลรัสเซีย เหมือนกับที่ใช้คำว่าทำเนียบขาวแทนรัฐบาลกลางสหรัฐ
==แหล่งข้อมูลอื่น==
Travel2moscow.com – Official Moscow Guide 
History of the Kremlin 
Moscow Kremlin State Historical and Cultural Museum Sanctuary
สิ่งก่อสร้างในมอสโก
ที่ประทับของพระมหากษัตริย์ในประเทศรัสเซีย
ที่ประทับของจักรพรรดิในประเทศรัสเซีย
ที่ประทับของพระมหากษัตริย์
ที่ประทับของจักรพรรดิ
ทำเนียบประธานาธิบดี
แหล่งมรดกโลกในประเทศรัสเซีย
ธงชาติบอสเนียและเฮอร์เซโกวีนา

ธงชาติบอสเนียและเฮอร์เซโกวีนา เป็นธงพื้นสีน้ำเงิน ภายในมีสามเหลี่ยมสีเหลืองที่ด้านมุมฉากอยู่ด้านบนธง ด้านตรงข้ามมุมฉากประดับด้วยดาวห้าแฉกสีขาวเต็มดวง 7 ดวง ส่วนปลายของด้านตรงข้ามมุมฉากทั้งสองด้านมีดาวห้าแฉกสีขาวครึ่งดวง 2 ดวง โดยสามเหลี่ยมแทนกลุ่มชนหลักสามกลุ่มในประเทศ ได้แก่ ชาวบอสนีแอก, ชาวโครแอตและชาวเซิร์บ นอกจากนี้ยังใช้แทนดินแดนของบอสเนียและเฮอร์เซโกวีนาที่มีรูปร่างคล้ายสามเหลี่ยม ดาวแทนทวีปยุโรปและการเรียงตัวของดาวแทนจำนวนที่ไม่สิ้นสุด สีน้ำเงินและสีเหลืองมาจากธงยุโรปที่ใช้ในสภายุโรปและสหภาพยุโรป สีของธง 3 สีคือขาว, น้ำเงินและเหลืองแทนความเป็นกลางและสันติภาพ
== ธงในอดีต ==
ไฟล์:Flag of Independent Bosnia (1878).svg|ธงวิลายะห์บอสเนียและเฮอร์เซโกวีนาและธงรัฐเอกราชบอสเนียและเฮอร์เซโกวีนา ของHusein Gradaščević (ค.ศ1867-1908)
ไฟล์:Flag of Bosnia (1908-1918).svg| ธงบอสเนียสม้ยเป็นรัฐร่วมประมุขกับจักรวรรดิออสเตรีย-ฮังการี (ค.ศ. 1908)
ไฟล์:Western Herzegovina 1760 flag.svg|ธงวิลายะห์เฮอร์เซโกวีนาตะวันตก(ค.ศ1760-1908)
ไฟล์:Flag of Herzegovina (1878-1918).svg| ธงเฮอร์เซโกวีนา (ค.ศ. 1908)
ไฟล์:Flag of SR Bosnia and Herzegovina.svg| ธงสาธารณรัฐสังคมนิยมบอสเนียและเฮอร์เซโกวีนา (ค.ศ. 1943–1992)
ไฟล์:Flag of Bosnia and Herzegovina (1992-1998).svg| ธงสาธารณรัฐบอสเนียและเฮอร์เซโกวีนา (ค.ศ. 1992-1998)
== อ้างอิง ==
บอสเนียและเฮอร์เซโกวีนา
การเลือกตั้งประธานาธิบดีประเทศเวียดนาม ค.ศ. 2007

การเลือกตั้งประธานาธิบดีประเทศเวียดนาม ค.ศ. 2007 เกิดขึ้นเมื่อวันที่ 24 กรกฎาคม ค.ศ. 2007 เป็นการเลือกตั้งทางอ้อม ซึ่งเหงียน มิญ เจี๊ยต ได้รับคะแนนโหวตมากถึง 98.78% และได้เป็นประธานาธิบดีประเทศเวียดนาม
== อ้างอิง ==
การเลือกตั้งประเทศเวียดนาม
เรย์ มิลแลนด์

เรย์ มิลแลนด์ (Ray Milland; 3 มกราคม ค.ศ. 1907 – 10 มีนาคม ค.ศ. 1986) เป็นนักแสดงและผู้กำกับชาวเวลส์ มีผลงานการแสดงระหว่างปี ค.ศ. 1929–1985 เจ้าของรางวัลออสการ์และรางวัลลูกโลกทองคำ มีชื่อเสียงจากภาพยนตร์เรื่อง ไดอัลเอ็มฟอร์เมอเดอร์ (1954) และ เลิฟสตอรี (1970)
มิลแลนด์เติบโตขึ้นในแกล็มมอร์แกน เขาเริ่มการแสดงตั้งแต่อายุ 22 ปี และรับบทนำครั้งแรกใน เดอะฟลายอิงสกอตแมน ด้วยกระแสของภาพยนตร์เรื่องนี้นำไปสู่การเซ็นสัญญากับเอ็มจีเอ็มนานถึง 9 เดือน หลังจากหมดสัญญากับเอ็มจีเอ็ม เขาย้ายไปสหรัฐอเมริกาและเซ็นสัญญาใหม่กับพาราเมาต์
มิลแลนด์เริ่มมีชื่อเสียงอย่างเห็นได้ชัด เมื่อเขาได้รับบทนำในภาพยนตร์เรื่อง เดอะจังเกิลพรินเซส (1936) คู่กับนักแสดงหน้าใหม่ โดโรธี ลอมร์ มิลแลนด์เซ็นสัญญากับพาราเมาต์เกือบ 20 ปี และได้รับรางวัลออสการ์ จากภาพยนตร์เรื่อง เดอะลอสต์วีกเอนด์ (1945) นอกจากนี้เขายังเป็นที่จดจำในภาพยนตร์เรื่อง เดอะเมเจอร์แอนด์เดอะไมเนอร์ (1942), เดอะบิกคล็อก (1948) และ เดอะทีฟ (1952) ที่ทำให้เขาได้เข้าชิงรางวัลลูกโลกทองคำเป็นครั้งที่สอง หลังหมดเซ็นสัญญากับพาราเมาต์ เขาหันตัวไปเป็นผู้กำกับและแสดงละครโทรทัศน์ตลอดช่วงที่มีชีวิตอยู่
ด้านชีวิตส่วนตัว มิลแลนด์แต่งงานกับเมอเรียล ฟรานเซส เวเบอร์ ในปี ค.ศ. 1932 พวกเขาใช้ชีวิตร่วมกันจนมินแลนด์เสียชีวิตในปี ค.ศ. 1986 ทั้งคู่มีลูกชายหนึ่งคนชื่อ แดเนียล (เกิดปี ค.ศ. 1940) และบุตรบุญธรรมชื่อ วิกตอเรีย มิลแลนด์มีเรื่องอื้อฉาวจากการมีความสัมพันธ์กับดาราดังอย่าง เกรซ เคลลี ขณะถ่ายทำภาพยนตร์เรื่อง ไดอัลเอ็มฟอร์เมอเดอร์
ลูกชายของเขา แดเนียล มิลแลนด์ เคยปรากฏตัวในบทบาทเล็ก ๆ ช่วงคริสต์ทศวรรษ 1960 เขาเสียชีวิตในเดือนมีนาคม ค.ศ. 1981 อายุได้ 41 ปี จากการฆ่าตัวตาย โดยพบปืนไรเฟิลข้าง ๆ ตัวเขาบนเตียง และมีเลือดไหลออกมาจากศีรษะ
== อ้างอิง ==
== แหล่งข้อมูลอื่น ==
บุคคลที่เกิดในปี พ.ศ. 2450
บุคคลที่เสียชีวิตในปี พ.ศ. 2529
นักแสดงเวลส์
นักแสดงชายชาวอเมริกันในศตวรรษที่ 20
ชาวอเมริกันเชื้อสายเวลส์
นักแสดงนำชายยอดเยี่ยม รางวัลออสการ์
เสียชีวิตจากมะเร็งปอด
อิสมาแอล เบญอิบรอฮีม

นายอิสมาแอล เบญอิบรอฮีม (เกิด 4 กันยายน พ.ศ. 2500) สมาชิกสภาผู้แทนราษฎรจังหวัดปัตตานี 3 สมัย
== ประวัติ ==
อิสมาแอล เบญอิบรอฮีม เกิดเมื่อวันที่ 4 กันยายน พ.ศ. 2500 สำเร็จการศึกษา ระดับปริญญาตรี ด้านอิสลามศึกษา จาก Umm Al-Qura University ประเทศซาอุดิอาระเบีย ประกาศนียบัตรบัณฑิต (ป.บัณฑิต) สาขาศึกษาศาสตร์ (ทางการสอน) มหาวิทยาลัยทักษิณ และ ระดับปริญญาโท ศิลปศาสตรมหาบัณฑิต จาก สถาบันบัณฑิตพัฒนบริหารศาสตร์
== งานการเมือง ==
อิสมาแอล เข้าสู่วงการการเมืองด้วยการเป็นสมาชิกสภาองค์การบริหารส่วนจังหวัดปัตตานี ก่อนที่จะได้รับเลือกตั้งสมาชิกสภาผู้แทนราษฎรครั้งแรกในปี พ.ศ. 2548 สังกัดพรรคประชาธิปัตย์ และได้รับเลือกตั้งติดต่อกัน รวม 3 สมัย
เขาลงสมัครรับเลือกตั้งในพื้นที่จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคประชาธิปัตย์ แต่ไม่ได้รับเลือกตั้ง
=== สมาชิกสภาผู้แทนราษฎร ===
อิสมาแอล เบญอิบรอฮีม ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดปัตตานี สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดปัตตานี สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดปัตตานี สังกัดพรรคประชาธิปัตย์
== เครื่องราชอิสริยาภรณ์ ==
== อ้างอิง ==
บุคคลจากจังหวัดปัตตานี
ชาวไทยเชื้อสายมลายู
มุสลิมชาวไทย
นักการเมืองไทย
สมาชิกสภาผู้แทนราษฎรจังหวัดปัตตานี
พรรคมหาชน
พรรคประชาธิปัตย์
พรรคชาติพัฒนา (พ.ศ. 2550)
บุคคลจากคณะพัฒนาสังคมและสิ่งแวดล้อม สถาบันบัณฑิตพัฒนบริหารศาสตร์
บุคคลจากคณะศึกษาศาสตร์ มหาวิทยาลัยทักษิณ
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ม.ว.ม.
แบร์ชเทิสกาเดิน

แบร์ชเทิสกาเดิน (Berchtesgaden) เป็นเทศบาลในรัฐบาวาเรีย ประเทศเยอรมนี เป็นเทศบาลซึ่งตั้งอยู่บริเวณเทือกเขาไบเอิร์นแอลป์ ใกล้กับชายแดนประเทศออสเตรีย อยู่ห่างจากเมืองซาลซ์บูร์กไปทางใต้ราว 30 กิโลเมตร และอยู่ห่างจากนครมิวนิกไปทางตะวันออกเฉียงใต้ราว 180 กิโลเมตร บริเวณทางใต้ของเมืองเป็นที่ตั้งของอุทยานแห่งชาติแบร์ชเทิสกาเดินและเวิ้งหุบเขาอีกสามแห่ง
แบร์ชเทิสกาเดินเป็นที่ตั้งของภูเขาวัทซ์มันน์ (Watzmann) ซึ่งสูงเป็นอันดับ 3 ในเยอรมนีด้วยความสูง 2,713 เมตร ถือเป็นหนึ่งในสถานที่ปีนยอดนิยม นอกจากนี้ยังเป็นที่ตั้งของเคอนิชส์เซ ซึ่งเป็นทะเลสาบธารน้ำแข็งซึ่งมีความลึก แบร์ชเทิสกาเดินเป็นเมืองที่มีทัศนียภาพงดงาม ผู้นำนาซีเยอรมนีอย่างอดอล์ฟ ฮิตเลอร์ มีบ้านพักตากอากาศที่ชื่อ แบร์กฮอฟ อยู่ในเมืองนี้และยังมี รังอินทรี อยู่บนยอดเขาเคลชไตน์ ส่วนผู้นำระดับสูงคนอื่นๆอย่าง แฮร์มันน์ เกอริง, โยเซฟ เกิบเบลส์ และอัลแบร์ท ชเปียร์ ก็มักเดินทางมาพักตากอากาศที่เมืองนี้อยู่บ่อยครั้ง
==แหล่งข้อมูลอื่น==
Municipal website 
Regional tourism portal
พุทธรักษากินหัว

พุทธรักษากินหัว ( วงศ์ Cannaceae ภาษากะเหรี่ยง เรียกปลาย่า) เป็นพืชล้มลุก มีลำต้นใต้ดินสะสมอาหาร ใบเดี่ยว ก้านใบหุ้มหันเป็นลำต้นเทียม มีสีม่วงแดงปนเขียวทั้งต้นและใบ ดอกช่อ กลีบเลี้ยงสีเขียว กลีบดอกสีแดง ผลแห้งหัวใต้ดินนำมาต้มรับประทาน ใบใช้ห่อข้าวและอาหาร
==อ้างอิง==
ขวัญฤทัย คำฝาเชื้อ 2551 พฤกษศาสตร์พื้นบ้านของชาวกะเหรี่ยง ที่ตำบลบ้านจันทร์และแจ่มหลวง อำเภอแม่แจ่ม จังหวัดเชียงใหม่ วิทยานิพนธ์ (วิทยาศาสตรมหาบัณฑิต) มหาวิทยาลัยเชียงใหม่ 271 หน้า ดูฉบับเต็ม 
วงศ์พุทธรักษา
พืชที่รับประทานได้
นางสาวไทย (เพลงซีซันไฟฟ์)

นางสาวไทย เป็นซิงเกิลของวงซีซันไฟฟ์ ในปี พ.ศ. 2559 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย เพิ่มศักดิ์ พิศิษฐ์สังฆการ เพลงนี้ออกจำหน่ายครั้งแรกในวันที่ 15 สิงหาคม พ.ศ. 2559 ในร้านค้าไอทูนส์ และใช้เป็นเพลงประกอบการประกวดนางสาวไทยในปีเดียวกัน
เนื้อหาของเพลงนี้ ได้พูดถึงผู้หญิงทุกคนที่มีความสวยในแบบของตัวเอง ที่ Season Five รู้สึกว่า เมืองไทยนั้นเต็มไปด้วยผู้หญิงสวยไม่ว่าจะในโลกโซเชียลหรือจากเวทีการประกวดต่างๆ อย่างตอนเวลาที่เศร้าโศกเสียใจ ความสดใสความน่ารักของผู้หญิงจะทำให้ความเศร้าอยู่กับเราได้ไม่นาน
== การตอบรับ ==
ชาร์ต
{|class="wikitable"
!align="left"|ชาร์ต (พ.ศ. 2560)
!align="center"|อันดับสูงสุด
|-
| align = "left"|อินเท็นซีฟวอท์ชท็อป 20 ชาร์ต เพลงไทยสากล
| align = "center"|17
|-
| align = "left"|อีเอฟเอ็ม ชาร์ต 94 ท็อป แอรเพลย์
| align = "center"|25
|-
| align = "left"|95.5 เอฟเอ็ม เวอร์จิ้นฮิตซ์ ชาร์ตท็อป 20
| align = "center"|10
|-
|}
==อ้างอิง==
เพลงไทยสากล
เพลงของซีซันไฟฟ์
เพลงในปี พ.ศ. 2559
ซิงเกิลในปี พ.ศ. 2559
ซิงเกิลในสังกัดมีเรคคอร์ดส
ซิงเกิลในสังกัดมิวสิกมูฟเอนเตอร์เทนเมนต์
เพลงที่ประพันธ์คำร้องโดยฟองเบียร์
เพลงบันทึกเสียงที่ผลิตโดยเพิ่มศักดิ์ พิสิษฐ์สังฆการ
ด้วยความปรารถนาดี

ด้วยความปรารถนาดี เป็นซิงเกิลของจิรากร สมพิทักษ์ ในปี พ.ศ. 2559 สังกัดค่ายเพลงแกรนด์มิวสิค ในเครือจีเอ็มเอ็ม แกรมมี่ ประพันธ์คำร้องโดย เผ่าพันธุ์ อมตะ แต่งทำนองและเรียบเรียงโดย สุวัธชัย สุทธิรัตน์
โดยเพลงนี้พูดถึงเพลงที่เปรียบเสมือนเป็นตัวแทนของคนที่ยอมเสียสละ ยอมเป็นฝ่ายเสียใจ เพื่อให้คนรักได้พบเจอกับสิ่งที่ได้วาดฝันเอาไว้
เพลงนี้ยังมีหนังสั้น 3 เรื่องภายใต้ชื่อ ด้วยความปรารถนาดี Short Film Project ที่ปล่อยออกมาเรียบร้อยแล้วนั้นก็ไม่ได้มีเพียงแค่มุมมองด้านความรักเพียงอย่างเดียว โดยเรื่องแรกจะสื่อสารถึงความปรารถนาดีของคนแปลกหน้า เรื่องราวของชายหนุ่มที่หลงรักเน็ตไอดอล (นำแสดงโดย อลิส – อริสรา กาพย์เดโช เน็ตไอดอลชื่อดัง) ต่อด้วยความปรารถนาดีเพื่อสังคม ซึ่งถ่ายทอดผ่านชีวิตจริงของแท็กซี่ใจดีซึ่งเป็นที่พูดถึงกันในวงกว้างในโลกโซเชียล และปิดท้ายด้วยเรื่องราวความปรารถนาดีของเพื่อนกับมิตรภาพที่ไม่อาจลบเลือนนั่นเอง
==การตอบรับ==
เพลง ด้วยความปรารถนาดี ติดอันดับสูงสุด 4 จากการจัดอันดับของ94 อีเอฟเอ็ม ในชาร์ตอีเอฟเอ็ม ชาร์ต 94 ท็อป แอรเพลย์ ประจำวันที่ 14 มกราคม พ.ศ. 2560
===ชาร์ต===
{|class="wikitable"
!align="left"|ชาร์ต (พ.ศ. 2560)
!align="center"|อันดับสูงสุด
|-
| align = "left"|อินเท็นซีฟวอท์ชท็อป 20 ชาร์ต เพลงไทยสากล
| align = "center"|9
|-
| align = "left"| อีเอฟเอ็ม ชาร์ต 94 ท็อป แอรเพลย์
| align = "center"| 4
|-
| align = "left"|95.5 เอฟเอ็ม เวอร์จิ้นฮิตซ์ ชาร์ตท็อป 20
| align = "center"|13
|-
|}
==อ้างอิง==
เพลงไทยสากล
เพลงของจิรากร สมพิทักษ์
เพลงในปี พ.ศ. 2559
ซิงเกิลในปี พ.ศ. 2559
 ซิงเกิลวิทยุ
เพลงที่ประพันธ์คำร้องโดยเผ่าพันธุ์ อมตะ
เพลงบันทึกเสียงที่ผลิตโดยสุวัธชัย สุทธิรัตน์
ซิงเกิลในสังกัดแกรนด์มิวสิค
ซิงเกิลในสังกัดจีเอ็มเอ็ม แกรมมี่
เพลงอาร์แอนด์บีไทย
เพลงโซลไทย
เพลงป็อปร็อกไทย
วงศ์พุทธรักษา

วงศ์พุทธรักษา (Cannaceae) เป็นวงศ์ของพืชใบเลี้ยงเดี่ยว มีสมาชิกสกุลเดียวคือสกุลพุทธรักษา (Canna)  พบกระจายในหลายบริเวณ ตั้งแต่เทือกเขาแอนดีส ฮาวาย ทวีปออสเตรเลีย ประเทศเวียดนาม ประเทศสาธารณรัฐประชาชนจีน จนถึงประเทศอินโดนีเซีย
==ระเบียงภาพ==
ไฟล์:พุทธรักษา Canna indica L. วงศ์ Cannaceae (16).jpg|thumb|ลักษณะดอกในมุมต่าง ๆ
ไฟล์:พุทธรักษา Canna indica L. วงศ์ Cannaceae (17).jpg|thumb|พุทธรักษา
ไฟล์:พุทธรักษา Canna indica L. วงศ์ Cannaceae (13).jpg|thumb|พุทธรักษา
ไฟล์:พุทธรักษา Canna indica L. วงศ์ Cannaceae (18).jpg|thumb|พุทธรักษา
ไฟล์:พุทธรักษาสีชมพู.jpg|thumb|ดอกพุทธรักษา สีชมพู
==  อ้างอิง ==
วงศ์พุทธรักษา
บริษัทเครือข่ายคมนาคม

บริษัทเครือข่ายคมนาคม (transportation network company ย่อว่า TNC) เชื่อมต่อผู้โดยสารกับคนขับรถให้บริการผ่านทางเว็บไซต์หรือแอป โดยมีการให้บริการทั้งระบบแท็กซี่ที่สามารถรับผู้โดยสารได้ตามกฎหมายของแต่ละประเทศ หรือผู้ขับรถยนต์ส่วนบุคคลที่มีความประสงค์บริการรับส่งผู้โดยสาร รายชื่อบริษัทที่เป็นที่รู้จักในการให้บริการด้านนี้ อาทิ Uber, Grab, Didi Kuaidi, Lyft, Via, Ola Cabs, Dryver และบริษัทสตาร์ตอัปอื่นๆ อย่าง Gett, Cabify, goCatch,GoCar, GO-JEK, Careem, Wingz, Taxify,  Easy Taxi, Fasten เป็นต้น โดยบริษัทเครือข่ายคมนาคมเป็นตัวอย่างของเศรษฐกิจการแบ่งปัน
คำว่า transportation network company เริ่มถูกนิยามขึ้นในปี 2556 ที่รัฐแคลิฟอร์เนีย
== อ้างอิง ==
การขนส่ง
การโจมตีเคมีที่คอนชัยคูน พ.ศ. 2560

วันที่ 4 เมษายน 2560 เมืองคอนชัยคูน (Khan Shaykhun) ในเขตผู้ว่าการอิดลิบ ประเทศซีเรีย ซึ่งตะห์รีรุชชามควบคุมอยู่ ถูกโจมตีทางอากาศด้วยแก๊สซาริน ตามด้วยการถูกพิษเคมีของพลเรือนขนานใหญ่ เหตุดังกล่าวทำให้มีผู้เสียชีวิตอย่างน้อย 58 คน และบาดเจ็บกว่า 300 คน ตามข้อมูลของหน่วยงานสาธารณสุขอิดลิบ
หากยืนยัน เหตุโจมตีดังกล่าวจะเป็นการใช้อาวุธเคมีครั้งที่มีผู้เสียชีวิตสูงสุดในสงครามกลางเมืองซีเรียนับตั้งแต่การโจมตีเคมีที่ฆูเฏาะฮ์ในปี 2556 ดอนัลด์ ทรัมป์ ประธานาธิบดีสหรัฐ และรัฐมนตรีว่าการกระทรวงการต่างประเทศสหราชอาณาจักร บอริส จอห์นสัน กล่าวโทษเหตุดังกล่าวว่ากำลังของประธานาธิบดีซีเรียบัชชาร อัลอะซัดเป็นผู้ลงมือ ฝ่ายรัฐบาลรัสเซียและซีเรียกล่าวว่าเกิดจากกองทัพอากาศซีเรียทำลายโกดังอาวุธเคมีของฝ่ายกบฏในละแวกนั้น
สหรัฐตอบโต้โดยปล่อยขีปนาวุธร่อน 59 ลูกใส่ฐานทัพอากาศชะอิรัต ซึ่งสันนิษฐานว่าเป็นบ่อเกิดของเหตุโจมตีดังกล่าว
== อ้างอิง ==
การโจมตีด้วยอาวุธเคมี
สงครามกลางเมืองซีเรีย
พ.ศ. 2560
ยังไกล

"ยังไกล" เป็นซิงเกิลในปี พ.ศ. 2559 ของนักร้อง บอย พีซเมกเกอร์ ประพันธ์เนื้อร้อง-ทำนองโดย อนุวัฒน์ สงวนศักดิ์ภักดี ,จน The Dey และเรียบเรียงโดย ศุภวิญญ์ มุ่งมาตร ออกจำหน่ายในวันที่ 15 กันยายน พ.ศ. 2559
มิวสิกวีดีโอนี้ถ่ายทำที่เขื่อนศรีนครินทร์ กาญจนบุรี กำกับของ “หนุ่ย- ศุทธสิทธิ์ เดชอินทรนารักษ์” โดยเนื้อหาเป็นเรื่องราวของกลุ่มเพื่อนนักศึกษาที่ไปเที่ยวกันช่วงปิดเทอม โดยพระเอก ของเรื่อง “พีท” แอบชอบนางเอก “ฮานะ” (ตูน พิมพ์ปวีณ์) ซึ่งเพิ่งจะเลิกราก ทำให้พีทเริ่มมีความหวังอีกครั้ง
==การตอบรับ==
เพลง "ยังไกล" ติดอันดับสูงสุด 2 จากการจัดอันดับของ อีเอฟเอ็ม ในชาร์ต อีเอฟเอ็ม ชาร์ต 94 ท็อป แอรเพลย์ ประจำวันที่ 14 มกราคม พ.ศ. 2560 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
{|class="wikitable"
!align="left"|ชาร์ต (พ.ศ. 2559)
!align="center"|อันดับสูงสุด
|-
| align = "left"| Music Weekly Top 30 Singles Charts Thailand
| align = "center"| 27
|-
| align = "left"| ซี้ดเอฟเอ็ม ชาร์ตท็อป 20
| align = "center"| 14
|-
| align = "left"|จูกซ์ท็อป 100 ชาร์ต
| align = "center"|5
|-
| align = "left"|จูกซ์ท็อป 50 ไทยซองส์
| align = "center"|5
|-
|}
{|class="wikitable"
!align="left"|ชาร์ต (พ.ศ. 2560)
!align="center"|อันดับสูงสุด
|-
| align = "left"|อินเท็นซีฟวอท์ชท็อป 20 ชาร์ต เพลงไทยสากล
| align = "center"|2
|-
|align="left"| อีเอฟเอ็ม ชาร์ต 94 ท็อป แอรเพลย์
|align="center"| 2
|-
| align = "left"|95.5 เอฟเอ็ม เวอร์จิ้นฮิตซ์ ชาร์ตท็อป 20
| align = "center"|4
|-
| align = "left"|จูกซ์ท็อป 100 ชาร์ต
| align = "center"|20
|-
| align = "left"|จูกซ์ท็อป 50 ไทยซองส์
| align = "center"|6
|-
|}
== อ้างอิง ==
เพลงไทยสากล
เพลงในปี พ.ศ. 2559
ซิงเกิลในปี พ.ศ. 2559
เพลงของบอย พีซเมกเกอร์
ซิงเกิลในสังกัดแกรนด์มิวสิค
ซิงเกิลในสังกัดจีเอ็มเอ็ม แกรมมี่
เพลงป็อปร็อกไทย
การใช้ข้อ 50 แห่งสนธิสัญญาว่าด้วยสหภาพยุโรปของสหราชอาณาจักร

การใช้ข้อ 50 แห่งสนธิสัญญาว่าด้วยสหภาพยุโรปของสหราชอาณาจักร เป็นก้าวสำคัญของการออกจากสหภาพยุโรปของสหราชอาณาจักร ที่เรียกกันทั่วไปว่า เบร็กซิต นั้น การใช้ข้อ 50 (2) เป็นการแจ้งอย่างเป็นทางการต่อคณะมนตรียุโรปซึ่งความจำนงของรัฐสมาชิกในการออกจากสหภาพยุโรปเพื่อเริ่มการเจรจาออกตามที่กำหนดโดยสนธิสัญญาว่าด้วยสหภาพยุโรป
กระบวนการออกจากสหภาพยุโรปนั้นเริ่มด้วยการลงประชามติซึ่งจัดในเดือนมิถุนายน 2559 ซึ่งเห็นชอบให้บริเตนออกจากสหภาพยุโรป ในเดือนตุลาคม 2559 นายกรัฐมนตรีสหราชอาณาจักร เทเรซา เมย์ ประกาศว่าจะใช้ข้อ 50 ใน "ไตรมาสแรกของปี 2560" วันที่ 24 มกราคม 2560 ศาลสูงสุดวินิจฉัยในคดีมิลเลอร์ด้วยเสียงข้างมากว่ากระบวนการดังกล่าวมิอาจเริ่มได้โดยปราศจากพระราชบัญญัติอนุญาต และวินิจิฉัยเป็นเอกฉันท์ค้านข้อเรียกร้องของรัฐบาลสกอตแลนด์เรื่องการโอนอำนาจของส่วนกลางให้ส่วนท้องถิ่น ต่อมาในเดือนมีนาคม 2560 จึงมีการตราพระราชบัญญัติ (การแจ้งออกจาก) สหภาพยุโรปปี 2017 (European Union (Notification of Withdrawal) Act 2017) ซึ่งมอบอำนาจให้นายกรัฐมนตรีใช้ข้อ 50 ได้
การใช้ข้อ 50 ของสหราชอาณาจักรเกิดขึ้นเมื่อวันที่ 29 มีนาคม 2560 เมื่อเซอร์ทิม บาร์โรว์ ผู้แทนถาวรสหราชอาณาจักรประจำสหภาพยุโรป มอบจดหมายที่นายกรัฐมนตรีเทเรซา เมย์ ลงนาม ให้แก่ดอนัลต์ ตุสก์ ประธานคณะมนตรียุโรปในกรุงบรัสเซลส์ อย่างเป็นทางการ จดหมายดังกล่าวยังมีความจำนงของสหราชอาณาจักรในการออกจากประชาคมพลังงานปรมาณูยุโรปด้วย หมายความว่า สหราชอาณาจักรจะเลิกเป็นสมาชิกของสหภาพยุโรปภายในเดือนเมษายน 2562 เว้นแต่สหราชอาณาจักรและสหภาพยุโรปเห็นพ้องกันให้ขยายเวลาการเจรจา
== อ้างอิง ==
ประวัติศาสตร์สหราชอาณาจักร
การออกจากสหภาพยุโรปของสหราชอาณาจักร
พ.ศ. 2560
อาร์ต คาร์นีย์

อาร์เธอร์ วิลเลียม แมทธิว "อาร์ต" คาร์นีย์ (Arthur William Matthew "Art" Carney; 4 พฤศจิกายน ค.ศ. 1918 – 9 พฤศจิกายน ค.ศ. 2003) เป็นนักแสดงชาวอเมริกัน เขาเป็นที่รู้จักอย่างดีในบทเอ็ด นอร์ตัน ในละครซิตคอมเรื่อง The Honeymooners (1955) และได้รับรางวัลออสการ์ สาขานักแสดงนำชายยอดเยี่ยม จากบทบาทการแสดงในภาพยนตร์เรื่อง Harry and Tonto (1974)
== ชีวิตช่วงแรก ==
อาร์ต คาร์นีย์ เกิดเมื่อวันที่ 4 พฤศจิกายน ค.ศ. 1918 เขาเป็นบุตรคนสุดท้องในจำนวน 6 คน (แจ็ก, เนด, โรเบิร์ต, เฟรด และฟิล) เกิดในเมานต์เวอร์นอน นิวยอร์ก เขาเป็นบุตรชายของเฮเลน (สกุลเดิม ฟาร์เรล) และ เอ็ดเวิร์ด ไมเคิล คาร์นีย์ เป็นนักหนังสือพิมพ์และนักประชาสัมพันธ์ ครอบครัวของเขาเป็นชาวอเมริกันเชื้อสายไอริชและศรัทธาในนิกายโรมันคาทอลิก เขาเข้าเรียนที่โรงเรียนมัธยมเมานต์เวอร์นอน คารนีย์เข้ารับราชการในกองทัพบกสหรัฐ ตำแหน่งทหารราบและพลปืนกลในสงครามโลกครั้งที่สอง ระหว่างเข้าร่วมการบุกครองนอร์ม็องดีในกองพันทหารราบที่ 28 เขาได้รับบาดเจ็บโดยถูกกระสุนยิงเข้าที่บริเวณขาขวา จนทำให้เขาต้องเดินขากะเผลกตลอดชีวิต ผลจากการบาดเจ็บยังทำให้ขาขวาของเขาสั้นกว่าข้างซ้าย 3/4 นิ้ว
== อ้างอิง ==
== แหล่งข้อมูลอื่น ==
บุคคลที่เกิดในปี พ.ศ. 2461
บุคคลที่เสียชีวิตในปี พ.ศ. 2546
นักแสดงชายชาวอเมริกัน
นักแสดงชายชาวอเมริกันในศตวรรษที่ 20
นักแสดงภาพยนตร์ชายชาวอเมริกัน
นักแสดงละครโทรทัศน์ชายชาวอเมริกัน
ชาวอเมริกันเชื้อสายไอริช
นักแสดงนำชายยอดเยี่ยม รางวัลออสการ์
บุคคลในปฏิบัติการโอเวอร์ลอร์ด
กาลเวลาพิสูจน์คน

"กาลเวลาพิสูจน์คน" เป็นเพลงของค็อกเทล กับไมค์ ภิรมย์พร เป็นซิงเกิลในปี พ.ศ. 2559 จากค่ายจีนี่เรคคอร์ดส ในเครือจีเอ็มเอ็ม แกรมมี่ ประพันธ์คำร้อง-ทำนองโดย ปัณฑพล ประสารราชกิจ และเรียบเรียงโดยค็อกเทล ออกจำหน่ายในวันที่ 9 ตุลาคม พ.ศ. 2559 ในไอทูนส์ ส่วนมิวสิกวีดีโอได้เผยแพร่เมื่อวันที่ 9 มกราคม พ.ศ. 2560
โดยเพลงนี้ เป็นเพลงที่ ปัณฑพล ประสารราชกิจ หรือ โอม นักร้องนำได้เขียนไว้เมื่อ 3 ปีที่แล้วนำกลับมาทำใหม่ และมีภาพยนตร์สั้นความยาว 20:08 นาที แสดงโดย ฌอห์ณ จินดาโชติ และ พระแพง-จินตนัดดา อัตถวิบูลย์ ที่ได้เผยแพร่ในวันที่ 9 ตุลาคม พ.ศ. 2559
==ผู้ร่วมสร้างสรรค์เพลงและสถานที่บันทึกเสียง==
ผลิตโดย : ดนัย ธงสินธุศักดิ์
ผู้กำกับเนื้อเพลง : ปัณฑพล ประสารราชกิจ
บันทึกเสียงที่ : STUDIO 28 ,AXIS STUDIO
ผลิตดนตรีโดย : ชวรัตน์ หรรษคุณาฒัย
มิกซ์ & มาร์สเตอร์โดย : JAKE CRAI
มิกซ์ที่ : STUDIO 28
==การตอบรับ==
เพลง "กาลเวลาพิสูจน์คน" ได้คว้าอันดับ 1 ของไอทูนส์สโตร์ไทยแลนด์ (iTunes Store Thailand) ที่มีคนดาวน์โหลดมากที่สุด
===ชาร์ต===
{|class="wikitable"
!align="left"|ชาร์ต (พ.ศ. 2559)
!align="center"|อันดับสูงสุด
|-
| align = "left"| ไอทูนส์สโตร์ไทยแลนด์ ท็อปชาร์ต
| align = "center"| 1
|-
| จูกซ์ท็อป 100 ชาร์ต
| style="text-align:center;"|1
|-
| จูกซ์ท็อป 50 ไทยซองส์
| style="text-align:center;"|1
|-
|}
==อ้างอิง==
เพลงไทยสากล
เพลงป็อปร็อกไทย
เพลงของค็อกเทล (วงดนตรี)
เพลงในปี พ.ศ. 2559
ซิงเกิลในปี พ.ศ. 2559
ซิงเกิลในสังกัดจีนี่เรคคอร์ดส
ซิงเกิลในสังกัดจีเอ็มเอ็ม แกรมมี่
เพลงที่ประพันธ์คำร้องโดยปัณฑพล ประสารราชกิจ
เพลงบันทึกเสียงที่ผลิตโดยดนัย ธงสินธุศักดิ์